CELEX: C2005/143/74
Language: el
Date: 2005-06-11 00:00:00
Title: Υπόθεση T-133/05: Προσφυγή του Gérard Meric κατά του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), η οποία ασκήθηκε στις 17 Μαρτίου 2005

11.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/39
            
         Προσφυγή του Gérard Meric κατά του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), η οποία ασκήθηκε στις 17 Μαρτίου 2005
   (Υπόθεση T-133/05)
   (2005/C 143/74)
   Γλώσσα στην οποία έχει καταρτισθεί το δικόγραφο της προσφυγής: η γαλλική
   Ο Gérard Méric, κάτοικος Παρισιού, εκπροσωπούμενος από τον Pascal Murzeau, δικηγόρο, άσκησε στις 17 Μαρτίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ).
   Η ARBORA & AUSONIA, S.L. μετέσχε επίσης στη διαδικασία ενώπιον του πρώτου τμήματος προσφυγών.
   Ο προσφεύγων ζητεί από το Πρωτοδικείο:
   
               —
            
            
               να μεταρρυθμίσει άνευ άλλου τινός την απόφαση που εξέδωσε το πρώτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) στις 17 Ιανουαρίου 2005 και, κατά συνέπεια:
            
         
               —
            
            
               να απορρίψει την ανακοπή που άσκησε η εταιρία ARBORA & AUSONIA, S.L. κατά της καταχωρίσεως του σήματος «PAM-PIM'S BABY-PROP»,
            
         
               —
            
            
               να καταδικάσει την εν λόγω εταιρία στο σύνολο των δικαστικών εξόδων της προσφεύγουσας.
            
         Ισχυρισμοί και κύρια επιχειρήματα
   
               Αιτών την καταχώριση του κοινοτικού σήματος:
            
            
               Ο προσφεύγων
            
         
               Επίμαχο κοινοτικό σήμα:
            
            
               Το λεκτικό σήμα «PAM-PIM'S BABY-PROP» για προϊόντα της κλάσεως 16 (πάνες-βρακάκια μιας χρήσεως από χαρτί ή κυτταρίνη).
            
         
               Δικαιούχος του αντιταχθέντος κατά τη διαδικασία ανακοπής σήματος ή σημείου:
            
            
               ARBORA & AUSONIA, S.L.
            
         
               Αντιταχθέν σήμα ή σημείο:
            
            
               Τα λεκτικά και εικονιστικά εθνικά σήματα «PAM-PAM» για προϊόντα των κλάσεων 5, 16 και 25 (έτοιμα ενδύματα παντός είδους, ιδίως πάνες- βρακάκια, υποδήματα, κυλόττες για την εμμηνόρροια, σερβιέτες υγιεινής — ισπανικά σήματα αριθ. 855.391, 1.146.300 και 1.153.492).
            
         
               Απόφαση του τμήματος ανακοπών:
            
            
               Δέχεται την ανακοπή βάσει του εθνικού εικονιστικού σήματος «PAM-PAM» για προϊόντα της κλάσεως 16 (κυλόττες και πάνες-βρακάκια από χαρτί και από κυτταρίνη — ισπανικό σήμα αριθ. 1.146.300).
            
         
               Απόφαση του τμήματος προσφυγών:
            
            
               Απορρίπτει την προσφυγή του προσφεύγοντος.
            
         
               Προβληθέντες λόγοι:
            
            
               Δεν υπάρχει, για τον μέσο Ισπανό καταναλωτή, κίνδυνος συγχύσεως μεταξύ των συγκρουομένων σημάτων, υπό την έννοια του άρθρου 8, παράγραφος 1, στοιχείο β', του κανονισμού 40/94 του Συμβουλίου, λόγω του ότι δεν υπάρχει ομοιότητα μεταξύ του σήματος του οποίου ζητείται η καταχώριση και των προγενεστέρων σημάτων ούτε μεταξύ των προϊόντων τα οποία διακρίνει το σήμα του οποίου ζητείται η καταχώριση και των προγενεστέρων σημάτων.